MLDataScientist/Wikipedia-uzbek-2024-05-01 huggingface dataset:
Dubai Pearl

Dubai Pearl () – 73 qavatli,  maydonga ega Birlashgan Arab Amirliklarining Dubay shahri al-Sufuh yoʻli (D 94) boʻylab joylashgan baland osmonoʻpar bino loyihasi. Loyiha ilk marotaba 2002-yilda eʼlon qilingan. Qurilish ishlari 2006-yildan 2022-yilga qadar toʻxtatilgan. Maʼlumotlarga koʻra, 2023-yil 23-yanvar holatiga koʻra uchastkada buzish ishlari davom etmoqda. Bino poydevori bir-biriga ulangan toʻrtta aralash minoradan va tepa qismi osmonoʻpar koʻprikdan iborat boʻlishi rejalashtirilgan edi. Loyiha strukturasi Dubayda joylashgan e-Construct engineering firmasi tomonidan amalga oshirilgan va 4 milliard dollarga (14,6 milliard Dh14,6 milliard) baholangan. Agar bino toʻliq qurib bitkazilgan taqdirda 9 000 nafar kishini, shuningdek, tijorat sektori 12 000 kishini ish bilan taʼminlagan boʻlardi.

Investitsion masalalar 
Dubay Pearl loyihasi dastlab Omnix Group tomonidan 2002-yilda ishga tushirilgan. Keyinchalik 2007-yilda Tecom Group tomonidan sotib olingan va oʻsha yilning oxirida Abu Dabi Al Fahim Groupga sotilgan, biroq oʻshandan buyon loyiha ishlari toʻxtab qolgan. 2014-yilda Hong Kongda joylashgan Chow Tai Fook Endowment Industry Investment Development (CTFE) loyihaning 1,9 milliard dollarlik ulushini sotib olgani, oʻsha yil oxirida loyihani qayta boshlashga vaʼda bergani haqida xabar berilgan edi, ammo ushbu loyiha ishlari ham amalga oshirilmasdan toʻxtab qoldi.

Buzib tashlash va qayta qurish 
2016-yilning iyul oyida baʼzi guvohlar tomonidan Twitterda loyiha maydonchasidagi qurilish kranlari olib tashlanayotgani va majmua tashlab ketilganligi aks etgan suratlar haqida xabar berilgan.

Keyinchalik kanadalik tadbirkor Michael Henderson oʻzi asos solgan Moon World Resorts Inc. tomonidan ishlab chiqilgan Oy koʻrinishidagi ga teng Moon loyihasini taklif qilgan. Bino 4000 xonali mehmonxona va 10 000 oʻrinli maydon, shuningdek, kazinoni ham oʻz ichiga oladi va tashrif buyuruvchilarga oyda yurgandek his qilish imkoniyatini beradi.

Manbalar 

Koordinatalar Vikimaʼlumotlarda
Dubai Production City

Dubai Production City (DPC) () – ilgari Xalqaro Media ishlab chiqarish zonasi (IMPZ) sifatida tanilgan, Birlashgan Arab Amirliklarining Dubay shahrida joylashgan media ishlab chiqarish kompaniyalariga xizmat koʻrsatuvchi erkin iqtisodiy zona.  maydonga ega DPC Shayx Muhammad Bin Zayd yoʻlida, Dubai Sports City, Jumeirah Golf Estates va Jumeirah Village yaqinida joylashgan. Dubay hukumati ushbu zonani Dubay Media Cityning keyingi avlodiga aylantirishni rejalashtirmoqda.

DPC 2003-yilda ishga tushirilgan.

Manbalar
Mandali (Iroq)

Mandali (, ) Iroqning Diyala muhofazotidagi Balad Ruz tumanida joylashgan shaharcha. Iroq va Eron chegarasi yaqinida joylashgan. Shaharchada arablar, kurdlar va turkmanlar aralash yashaydi. Mandali Iroq federal hukumati va Kurdiston hukumati oʻrtasidagi bahsli hudud hisoblanadi. Saddam Husayn davrida arablashtirishni boshdan kechirgan.

Mandali oʻzining palma bogʻlari va xurmolari bilan mashhur.

Tarixi 

Mandalining sobiq nomi Bendink boʻlib, kurd amirligi Bani Amzning poytaxti edi. Kurdlar 1947-yilda aholining 50% qismini tashkil qilgan va 1950-yillarda ham koʻpchilik aholi maqomini saqlab qolgan. 1975-yilda kurd harakati qulagandan keyin 4000 ga yaqin kurd oilasi deportatsiya qilingan yoki shaharni tark etgan.

1980-yil sentyabr oyida Eron — Iroq urushi paytida shahar va boshqa yaqin qishloqlar Eron kuchlari hujumiga uchragan. 1977-yilda shahar aholisi 25,656 kishini tashkil etgan boʻlsa, 1987-yilda 8,092 kishiga kamaygan. 1987-yilda respublika qarori bilan Mandali biriktirilgan Baladruz tumani tashkil etildi.

Chegara savdosi 
Eronning Kirmonshoh viloyatidagi Soumar chegara bozoriga yaqin joyda joylashgan boʻlib, Eron bilan savdo ayirboshlash yoʻlga qoʻyilgan.

Yana qarang 
 Sumar

Manbalar 

Diyala muhofazotidagi aholi manzilgohlari
Eron — Iroq chegarasi
Iroqdagi kurd manzilgohlari
Iroqdagi turkman hamjamiyatlari
Dubay ziravorlar bozori

Dubay ziravorlar bozori () yoki Old Souk – Birlashgan Arab Amirliklarining (BAA) Dubay shahridagi anʼanaviy bozor. Ziravorlar bozori sharqiy Dubaydagi Deyra shahrida joylashgan boʻlib, Dubay oltin bozoriga ulanib ketgan. Ushbu bozor al-Raʼs hududi, Baniyas koʻchasi, Dubay Crrekdagi Old Souk abra stansiyasi yaqinida joylashgan. Savdo markazi bir nechta tor yoʻlaklarni oʻz ichiga oladi, ular orasida ochiq va yopiq doʻkonlar mavjud boʻlib, hudud turistik diqqatga sazovor joylardan biri hisoblanadi.

Ziravorlar bozoridagi doʻkonlarda isiriqdan tortib arab va Janubiy Osiyo taomlarida ishlatiladigan turli xildagi oʻtlar, xushboʻy iforlar va ziravorlar sotiladi. Bundan tashqari, bozorda bir nechta uy xoʻjaligi, toʻqimachilik, choy, tutatqi, gilamlar savdosi ham yoʻlga qoʻyilgan.

Manbalar 

Koordinatalar Vikimaʼlumotlarda
Dubai–Sharjah–Ajman metropoliten hududi

Dubai–Sharjah–Ajman (DSA) – Birlashgan Arab Amirliklaridagi metropolitan hududi boʻlib, Dubay, Ajman va Sharjaning birlashgan, yirik shaharlaridan iborat. Dubayning shimoli-sharqiy qismidagi shaharlar Sharjaga oʻtadi, ular esa oʻz navbatida Ajman shahri bilan tutashadi. Jami aholi soni 2023-yilga kelib 5,9 million kishini tashkil etadi.

Manbalar 

Koordinatalar Vikimaʼlumotlarda
Maogamalcha

Maogamalcha yoki Maiozamalcha Mesopotamiyada joylashgan sobiq qalʼa. Rim imperatori Julian hujum qilib, egallagan. Qalʼa kuchli mustahkamlangan va yaxshi himoyalangan. Zosimus oʻz maʼlumotlarida nomini aytmasdan Ktesifondan taxminan 90 stadiya uzoqda ekanligini aytgan qalʼa ayni shu joy boʻlishi mumkin. Maogamalcha qalʼasi oʻn oltita katta minora yoki bastionga ega boʻlib, mustahkam devorlari gʻisht va bitumdan qurilgan. Devorlar boʻylab qoʻshinlarning istehkomlarga chiqishiga toʻsqinlik qiladigan xandaq boʻlgan. Qalʼa Forslar poytaxtidan oʻn bir milya uzoqlikda qurilgan. Imperator Julian qalʼani egallab olgandan soʻng, gubernatorni Hormisdasga nisbatan hurmatsiz soʻzlar aytgani uchun tiriklayin yoqib yuborishni buyurgan.

Manbalar 

Rim — Sosoniy urushlari
Sosoniylar shaharlari
Iroqdagi sobiq aholi manzilgohlari
Mavat tumani

Mavat tumani () Iroqning Kurdiston mintaqasidagi [{Sulaymoniya muhofazoti]]da joylashgan tuman. Maʼmuriy markazi Mavat.

Manbalar 

Sulaymoniya muhofazoti tumanlari
Iroq Kurdistoni geografiyasi
Midiya devori

Midiya devori qadimgi Bobil shahrining shimolida Dajla va Furot daryolari orasidagi masofa sezilarli darajada qisqargan joyda qurilgan devor. Devor Navoxudonosor II hukmronligining soʻnggi davrida qurilgan. Devor pishgan gʻisht va bitumdan iborat boʻlib, devorning markazi tuproq bilan oʻralgan deb ishoniladi. Devor Midiyaning shimoldan bostirib kirishiga yoʻl qoʻymaslik uchun qurilgani sababli „Midiya devori“ deb nomlangan.

Qadimgi yunon yozuvchisi Ksenofont oʻzining Anabasis („Fors ekspeditsiyasi“) kitobida devor eramizdan avvalgi 401-yilda mavjud boʻlganini taʼkidlab, uni kengligi 6,1 m va balandligi 30 fut,  uzunligi 20 farsah (taxminan ) deb taʼriflagan.

Manbalar 

Iroqdagi arxologik joylar
Qadimgi Mesopotamiya
Anabasis (Ksenofont)
Midiya
Bobil
Mudofaa inshootlari
Shahar devorlari
E 44 yoʻli

E 44 yoʻli () – Birlashgan Arab Amirliklarining (BAA) asosiy yoʻllaridan biri. E 44 yoʻli Dubay shahrini Dubay amirligining eksklavi Hatta shahri bilan bogʻlaydi. E 44 turli hududlarda turlicha nomlanishi mumkin, jumladan, Dubayda E 311 va D 68 yoʻllari oraligʻida al-Xail, D 68 va E 311 yoʻllari oraligʻida Ras al-Xor, E 311 va E 77 yoʻllari oraligʻida al-Avir va yoʻlning qolgan qismida Dubay–Hatta avtomagistrali deb nomlanadi.

Manbalar 

Dubaydagi transport
Birlashgan Arab Amirliklaridagi yoʻllar
E 66 yoʻli

E 66 yoʻli () – Birlashgan Arab Amirliklaridagi yoʻl. E 66 yoʻli Dubay shahrini Abu-Dabi amirligining sharqiy mintaqasidagi al-Ayn shahri ichki qismi bilan bogʻlaydi. E 66 yoʻli taxminan E 11 (Shayx Zayd yoʻli) va E 311 (Shayx Muhammad Bin Zayd yoʻli)ga perpendikulyar ravishda oʻtadi. Yoʻl al-Nasr hududidan boshlanib, E 11 yoʻli tomon janubga, ichki tomonga qarab boradi. Bu yoʻl Dubay shahridan janubdagi Amirlik yoʻli bilan kesishganidan keyin Dubay—al-Ayn yoʻli va Abu-Dabining sharqiy mintaqasi amiri vakili Shayx Tahnun sharafiga Tahnun bin Muhammad al-Nahayon yoʻli deb ataladi.

Tavsifi 
E 66 yoʻli al-Faqaʼ (Abu-Dabi va Dubay amirliklari tomonidan taqsimlangan) va al-Hayer shaharlari orqali oʻtadi va al-Shvayb orqali Sharja amirligidagi Al-Madam bilan bogʻlanadi. Ummon bilan chegaradosh boʻlgan al-Ayn shahrida yoʻl Amirliklar koʻchasiga, undan oʻtib, Bani Yas yoʻli (D 85)ga aylanadi.

Manbalar 

Dubaydagi transport
Birlashgan Arab Amirliklaridagi yoʻllar
Shopulot

Shopulot  – Samarqand viloyati, Toyloq tumani, Shopulot mahalla fuqarolar yig‘iniga qarashli qishloq.

Aholisi 
Qishloq aholisi 3503 nafarni tashkil qiladi.

Manbalar 

Samarqand viloyati 
Toyloq tumani
Vorsin

Vorsin  – Samarqand viloyati, Toyloq tumani, qarashli mahalla.

Aholisi 
Qishloq aholisi 3241 nafarni tashkil qiladi.

Manbalar 

Samarqand viloyati 
Toyloq tumani
Jalolobod (Toyloq tumani)

Vorsin – Samarqand viloyati, Toyloq tumani, qarashli mahalla.

Aholisi 
Qishloq aholisi 3263 nafarni tashkil qiladi.

Manbalar 

Samarqand viloyati
Toyloq tumani
Navzandak (Toyloq tumani)

Vorsin  – Samarqand viloyati, Toyloq tumani, qarashli mahalla.

Aholisi 
Qishloq aholisi 3532 nafarni tashkil qiladi.

Manbalar 

Samarqand viloyati 
Toyloq tumani
Merki (Iroq)

Merki — Nineva muhofazotning Hamadaniya tumanida joylashgan ossuriylar qishlogʻi. Qishloq Alfaf togʻidagi Mar Mattay monastiri yaqinida joylashgan. Qishloq 1089-yilda Tikritdan kelgan Suryoniy pravoslav nasroniy qochqinlari tomonidan tashkil etilgan. Qochqinlar Mar Mattay monastiriga qochib, qishloqni monastir yaqinidagi vodiyda tashkil etishgan. Qishloq va Nineviya tekisliklari 1295-yildagi moʻgʻullar bosqinlari va 1400-yillarning boshlarida Temuriylarning nasroniylarni qirgʻin qilishi tufayli Tikritdan kelgan boshqa suryoniy qochqinlar bilan mustahkamlangan.

Merkida qishloq xoʻjaligi ustuvor boʻlib, zaytun yetishtirish asosiy ixtisoslik hisoblanadi. Qishloqda bir necha yuz uy va yaqinda qayta tiklangan katta tarixiy cherkov bor. 2015-yilda Nineviya tekisliklari atrofidagi hududda IShID faolligi kuchayganiga qaramay, xristian rohiblar monastirda qolishgan.

Manbalar 

Iroqdagi suryoniy jamiyatlari
Nineva muhofazotidagi aholi manzilgohlari
Miran gaz koni

Miran gaz koni 2011-yilda topilgan Iroqdagi tabiiy gaz koni. Konda 2015-yilda ishlab chiqarishni boshlanib, tabiiy gaz va kondensat ishlab chiqarailadi. Miran gaz konining umumiy tasdiqlangan zahiralari taxminan 12,3 trillion kub futni (351×109 m3) tashkil etadi. Ishlab chiqarish kuniga taxminan 500 million kub fut (14,3×106 m3) bo‘lishi rejalashtirilgan.

Manbalar 

Iroqning tabiiy gaz konlari
Alfaf togʻi

Alfaf togʻi (, ṭūrāʾ Alfaf), shuningdek, Maqlub togʻi () shimoliy Iroqdagi Nineviya tekisliklari hududida joylashgan togʻ. Togʻ Mosuldan 30 km shimoli-sharqda va Bartelladan 15 km uzoqlikda joylashgan. Togʻdagi eng katta shahar Merki boʻlib, u yerda suryoniy pravoslavlar istiqomat qiladi.

Togʻ janubiy choʻqqisiga yaqin joylashgan Mar Mattay monastiri bilan mashhur. Togʻda miloddan avvalgi 4-5-asrlarga oid bir qancha ermitajlar mavjud boʻlib, ulardan eng muhimlari quyidagilar:

 Mar Mattai ermitaji. U yerda suryoniy anʼanalariga koʻra, Mar Behnamning singlisi Sara moxov kasalidan Mar Mattay tomonidan moʻjizaviy tarzda davolangan.
 Bar Hebraeus ermitaji. Abulfaraj hayoti davomida egallagan.
 Aygʻoqchi ermitaj. Togʻning tepasida joylashgan boʻlib, monastirning aholisini qaroqchilardan ogohlantirish uchun qoʻriqchi vazifasini bajargan.

Manbalar 

Nineviya tekisliklari
Iroq togʻlari
Xristian monastirlari bilan bogʻliq togʻlar
Transportirovka

Transportirovka (etkazib berish, tashish ) – yukni yoki ob’ektni belgilangan joyga, maʼlum transport vositalari orqali olib borish. Bu atama yirik ob’ektlarni parcha-parcha etkazib berishga nisbatan qoʻllaniladi. Transportirovka iqtisodiyotning eng muhim tarmoqlaridan biri hisoblanadi.

Transportirovkada odamlarni va maʼlum narsalarni (yuklarni) tashish uchun odamlar, hayvonlar va maxsus transport vositalaridan foydalaniladi.

Transportirovka ikkita asosiy turi mavjud:

 Yuk tashish ;
 Yoʻlovchi tashish (yoʻlovchilar tashish ga qarang); shuningdek hayvonlarni tashish ;

Transportirovka quruqlik, yer osti, suv yoki havo orqali amalga oshiriladi.

Transportirovka (tashish) ixtisoslashgan transport kompaniyalari tomonidan amalga oshiriladi.

Turlari

Sanoatda 
Transportirovka deyarli har bir ishlab chiqarish jarayonining bir qismidir.

 Neft, tabiiy va bogʻlangan gazni magistral quvurlar va kemalarda tashish.
 Skidding – qulagan daraxtlarni tashish.
 Avtomobillarni tashish uchun avtomobil tashuvchisi .
 Paletli tashuvchi

Yaxtalar va qayiqlarni tashish uchun maxsus yarim suv osti kemalari ishlatiladi.

Harbiy maqsadlarda 

 Harbiy transport aviatsiyasi
 Bemor va yaradorlarni tashish
 Tanklarni tashish
 Suv osti kemalarini tashish uchun maxsus kemalar qoʻllaniladi.

Astronavigatsiyada 
Koinotni oʻrganishda maxsus transport kemalari qoʻllaniladi.

Koinot kemasini orbitadan orbitaga oʻtkazish uchun kosmik tirgakdan foydalaniladi.

Yana qarang 

 Taʼminot
 Transport tizimi
 Transport infratuzilmasi
 Yoʻlovchi tashish
 Taʼminot zanjirini boshqarish tizimlari
 Multimodal transport
 Trafik oqimlari: Kernerning uch fazali nazariyasi

Havolalar

Adabiyotlar 

 Yevroosiyo iqtisodiy ittifoqi toʻgʻrisidagi shartnomaga 23-ilova.
 2.2-bob. , Rossiyaning Oʻrmon kodeksi.
 Xavfli chiqindilarni yigʻish, ulardan foydalanish, zararsizlantirish, tashish va yoʻq qilish boʻyicha faoliyatni litsenziyalash toʻgʻrisidagi nizom Rossiya Hukumatining 2006 yil 26 avgustdagi 524-sonli qarori bilan tasdiqlangan.
Transport
Sevgi fazosi

Sevgi fazosi — Samandar Hamroqulov tomonidan kuylangan qoʻshiq. Qoʻshiq 2002-yilda kuylangan boʻlib, u Samandar Hamroqulovga katta shuhrat olib kelgan.

Tarixi
Samandar Hamroqulov 2014-yildagi bir intervyusida „Sevgi fazosi“ qoʻshigʻi atigi 48 dollarga tushganini aytib oʻtgan.

Manbalar

Oʻzbek tilidagi qoʻshiqlar
2002-yil qoʻshiqlari
Samandar Hamroqulov qoʻshiqlari
Bellatrix Lestrange

Bellatrix Lestrange (qizlik familiyasi: Black) – J. K. Rowling tomonidan yozilgan Harry Potter kitoblaridagi xayoliy qahramon. U Harry Potter va Alanga kubogidan keyingi romanlarda asosiy salbiy qahramonga aylandi. Harry Potter kitoblarining soʻnggi qismida Rowling uni Lord Voldemortning „oxirgi, eng yaxshi leytenanti“ sifatida koʻrsatdi. Bellatrix kitoblarda kiritilgan birinchi ajal kasofati(inglizcha:Death Eater) boʻlgan ayol edi. Bellatrix Qora Lordga oʻta aqidaparastlik bilan qaragan. Ammo qobiliyatidan va uning kuchi ustidan toʻliq nazorat qilishidan qoʻrqardi. U Lord Voldemort kabi sadist (kimnidir qiynashdan rohatlanuvchi), qotil va psixotik xarakterga ega boʻlgan.
Bellatrix Lestrange rolini Feniks ordeni (2007) dan Ajal tuhfalari:2-qism (2011)gacha Helena Bonham Karter oʻynagan.

Ismi 
Uning ismi lotin tilidan „jangchi“ degan maʼnoni anglatadi. Black oilasining koʻplab aʼzolari singari, Bellatrix ham samoviy jismlar yoki boshqa tuzilmalar sharafiga nomlangan. Bellatrix esa Orion yulduz turkumidagi eng yorqin yulduzlardan biri .

Obraz hikoyasi 
Bellatrix Black 1951-yilda Cygnus va Druella (Rosier) Black oilasida tugʻilgan. Bellatrix romanlardagi koʻplab qahramonlar bilan qon va nikoh bilan bogʻliq: uning Narcissa va Andromeda ismli ikkita singlisi bor edi. Sirius Black esa amakivachchasi boʻlgan. U Hogwartsni tark etgandan soʻng Rodolphus Lestrangega turmushga chiqdi, chunki u sof qonli afsungar bilan oila qurishni shart deb bilar edi. Biroq, Rowling intervyusida Bellatrix Voldemortni sevishini aytgan. Andromeda asli Muggle boʻlgan Ted Tonksga erga tekkan, shuning uchun keyinchalik qizlik oilasi boʻlgan Black oilasi undan voz kechgan. Narcissa esa, aksincha, badavlat sof qonli oilaning vorisi Lucius Malfoyga turmushga chiqqan. Shunday qilib, Bellatrix Nymphadora Tonks va Draco Malfoyning xolasi.

Hogvartsda u opa-singillari bilan birga Slytherin fakultetiga qabul qilinishgan. Romanlarda, talabalik davrida Bellatrix bir guruh talabalar bilan, jumladan, Rodolphus Lestrange, Severus Snape, Averi, Evan Rozier va Uilks bilan aloqada boʻlgani aytiladi, ularning deyarli barchasi ajal kasofatlariga aylandi. Black oilasining shiori, toujours pur (fransuzcha „doim sof“) qon tozaligiga boʻlgan qatʼiy ishonchni aks ettiradi. Bellatrix Voldemort hokimiyat tepasiga kelganida faol ajal kasofati boʻlgan.

Oila

Manbalar 

Harry Potter
Killers of the Flower Moon (film)

Killers of the Flower Moon – rejissyor va prodyuser Martin Scorsesening 2023-yilda suratga olgan epik gʻarb haqidagi kriminal drama filmi. Film ssenariysi David Grannning 2017-yilda chop etilgan shu nomli asari asosida yozilgan. Film voqealari 1920-yillarda Oklahomada boʻlib oʻtadi.

Filmda bosh rollarni Leonardo DiCaprio, Robert De Niro, Lily Gladstone, Jesse Plemons, Tantoo Cardinal, John Lithgow va Brendan Fraser kabi aktyorlar ijro etgan. Bu Scorsese va DiCaprio hamkorligidagi oltinchi badiiy film, Scorsese va De Niro hamkorligidagi oʻninchi va yaqinda vafot etgan bastakor Robbie Robertson va Scorsese hamkorligidagi oʻn birinchi film hisoblanadi. Scorsese ushbu filmni Robbie Robertson xotirasiga bagʻishlangan.

"Killers of the Flower Moon" filmining premyerasi 2023-yil 20-may kuni 76-Kann kinofestivalida boʻlib oʻtdi. Film 2023-yil 20-oktabrda Paramount Pictures va Apple Original Films tomonidan AQShda teatrlashtirilgan. Film butun dunyo boʻylab 156 million dollardan ortiq daromad keltirdi va Scorsesening rejissyorligi, ssenariysi, prodyuserligi, montaj va operatorlik harajatlari, musiqa va aktyorlar ijrosi uchun maqtovlarga sazovor boʻldi. U National Board of Reviewda eng yaxshi film nominatsiyasida gʻolib chiqdi va American Film Institute tomonidan 2023-yilning eng yaxshi 10 ta filmidan biri deb topildi. Shuningdek film Oscar mukofotining oʻnta, "Oltin globus" mukofotining yettita va BAFTA mukofotining toʻqqizta nominatsiyasiga nomzod boʻldi.

Rollarda

Manbalar

Havolalar 

 
 

Paramount Pictures filmlari
IMAX filmlar
Apple TV+ original filmlari
AQSh epik filmlari
2020-yilgi Amerika filmlari
2023-yil filmlari
Zulfiya (krater)

Zulfiya () – Venera sayyorasining  kordinatasi boʻyicha joylashgan va diametri taxminan 12,9 kilometr boʻlgan krater.

Nomlanish tarixi
Kraterning nomi oʻzbek shoirasi Zulfiya nomi bilan bogʻliq boʻlib, 1997-yil Xalqaro astronomiya ittifoqi tomonidan rasman tan olingan.

Manbalar 

Alifbo boʻyicha kraterlar
Venera kraterlari
Killers of the Flower Moon

Killers of the Flower Moon: The Osage Murders and the Birth of the FBI  – amerikalik jurnalist David Grannning Osage qotilliklari haqidagi 2017-yilda chop etilgan kitobi   . Time jurnali „Killers of the Flower Moon“  asarini 2017-yilning eng yaxshi oʻnta kitobi qatoriga kiritdi .

2023-yilda  xuddi shu nomda rejissyor Martin Scorsese tomonidan film suratga olingan. Film 2023-yilning oktabr oyida chiqarildi   .

Filmga moslashtirish 
Kitob asosida rejissyor Martin Scorsese tomonidan film suratga olingan. Filmda bosh rollarni Leonardo DiCaprio, Robert De Niro, Lily Gladstone, Jesse Plemons, John Lithgow va Brendan Fraser kabi aktyorlar ijro etgan. Film 200 million dollardan ortiq byudjetga moslashtirilgan    . U 2023-yil oktabr oyida Paramount Pictures tomonidan teatrlashtirilgan  .

Manbalar

Havolalar 

 
 
 
 Presentation by Grann on Killers of the Flower Moon, May 9, 2017, C-SPAN
NJWMX (remiks albom)

"NJWMX" - 2023-yil 19-dekabr kuni ADOR tomonidan chiqarilgan, Janubiy Koreyalik "NewJeans" qizlar guruhining birinchi remiks albomidir.

Unda guruhning birinchi ikkita loyihasi "New Jeans" va "OMG" qoʻshiqlarining oltita remiks versiyalari hamda ularning tegishli instrumental versiyalari mavjud. "Pitchfork" haftalik eng yaxshi yangi albomlar roʻyxatiga "NJWMX" remiks albomini kiritdi va "Hurt"ning remikslangan blugrass versiyasini alohida ta`kidladi.

Trek roʻyxati

Chartlar

Manbalar
The Raving Poets

The Raving Poets (gʻalati shoirlar) — shoirlar va musiqachilar jamoasi boʻlib, ular Kanadaning Alberta provinsiyasiga qarashli Edmonton shahrida 2000-yildan boshlab, 10 yil davomida musiqiy tadbirlar bilan bir qatorda, jonli haftalik sheʼriy kechalar uyushtirganlar.

Tashkil topishi 
The Raving Poets jamoasi Edmontonda ochiq mikrofon musiqa va sheʼriyat oqshomlariga oʻxshash chiqishlar uyushtirganlar. Ammo u yerdagi haqiqiy ochiq mikrofon musiqa va sheʼriyat kechasi 2000-yilning yoz oyida tashkillashtirilgan. Oʻsha yili  „Stroll of Poets Society“ (shoirlar jamiyati) kengashi prezidenti Mark Kozub, koʻngilli koordinator Thomas Trofimuk va gʻaznachi Gordon McRaelar tomonidan yiliga ikki martadan ijodiy kechalar qilgan. Kengashga aʼzolar soni kamayib borayotgan Jamiyat faoliyatini kengaytirish va jonlantirish yoʻllarini izlash vazifasi yuklatilgan.

Manbalar
Remiks albomi

Remiks albomi - bu rassomning ilgari chiqarilgan materialining remikslari yoki qayta yozilgan versiyalaridan iborat albom. Ushbu formatni qo'llagan birinchi aktyor amerikalik qoʻshiqchi-qoʻshiq muallifi Garri Nilsson edi (Aerial Pandemonium Ballet, 1971). 2007-yil holatiga ko'ra, barcha davrlarning eng ko'p sotilgan remiks albomi Maykl Jeksonning Blood on the Dance Floor: HIStory in the Mix (1997)dir.

Albom turlari
Muhammadali Oʻrinboyev

Muhammadali Oʻrinboyev (; 24-aprel 2005-yil, Toshkent) – Oʻzbekistonlik futbolchi, qanot yarim himoyachisi va qanot hujumchisi pozitsiyalarida oʻynaydi. Toshkentning „Paxtakor“ jamoasi futbolchsi boʻlib, Angliya Premyer-ligasining „Brentford B“ jamoasi tarkibida ijara asosida oʻynaydi.

Futbolchilik faoliyati 
Muhammadali „Paxtakor“ jamoasi akademiyasi tarbiyalanuvchisi. 2021-yil asosiy jamoaga jalb etilgan va 25-oktyabr Jizzaxning „Soʻgʻdiyona“ jamoasiga qarshi debyut oʻyinini oʻtkaqazgan. Debyut qilgan oʻyinida 16 yosh 183 kunlik edi va mavsumda Superligada maydongga tushgan eng futbolchisga aylandi. Debyut mavsumining oxirida futbolchi va klub chempionlikni qoʻlga kiritgan. 2022-yilning iyul oyida futbolchi Toshkent klubining asosiy jamoasiga oʻtdi. Futbolchi klub safidagi debyut golini 2022-yil 23-avgust kuni Oʻzbekiston Kubogi doirasidagi „Shoʻrtan“ klubiga qarshi oʻyinda urgan edi. 2023-yilning sentyabr oyida futbolchi klub bilan OChL oʻyinlariga bordi. Futbolchi turnirdagi ilk uchrashuvini 2023-yil 24-oktabr kuni Turkmanistonning „Ahal“ jamoasiga qarshi oʻtkazdi. Mavsum yakunida futbolchi Oʻzbekiston Superligasining uch karra chempioni ham boʻldi.

Muhammadali 2024-yil 31-yanvarkuni „Paxtakor“ jamoasi tominidan Angliyaning „Brentford“ jamoasiga yarim mavsumga ijaraga berilgani maʼlum qilindi. Bu transfer orqalik Oʻzbekistonlik futbolchilar ichida birinchi bor, Oʻzbekistondan toʻgʻridan toʻgri Angliya jamoasiga oʻtish boʻldi.

Terma jamoadagi faoliyati 
2022-yilning noyabr oyida futbolchi Oʻzbekiston U18 terma jamoasiga chaqiruv olgandi. Futbolchi terma jamoadagi debyutini 2022-yilning 26-noyabr kuni Turkiya terma jamoasiga qarshi oʻrtoqlik oʻyinida maydonga sardorlik bogʻichini olib tushgan edi. Futbolchi terma jamoadagi debyut golini 2023-yil 8-sentabr kuni Rossiya yoshlar terma jamoasiga qarshi oʻyinda kiritgan edi.

Yutuqlar 

 Oʻzbekiston Superligasi chempioni: 2021, 2022, 2023
 Oʻzbekiston Superkubogi sohibi: 2022

Shaxsiy hayot 

Muhammadalining akasi ham futbolchi boʻlib, Metallurg va Oʻzbekiston milliy terma jamoasining hujumchisi Zabihillo Oʻrinboyevdir.

Manbalar

Havolalar 

 Muhammadali Oʻrinboyev OʻzPFL saytida
 Muhammadali Oʻrinboyev Transfermarkt saytida
 

24-aprelda tugʻilganlar
2005-yilda tugʻilganlar
Yashayotgan insonlar
Toshkentlik kishilar
Toshkentlik futbolchilar
Oʻzbekistonlik erkak futbolchilari
Futboldagi erkak qanot yarim himoyachilari
Futboldagi erkak hujumchilar
Paxtakor jamoasi futbolchilari
Oʻzbekiston Superligasi futbolchilari
Oʻzbekistonlik muhojir erkak futbolchilari
Brentford F.C. futbolchilari